Shkodër, Vullnetarët e Kryqit të Kuq përgatiten për dhënien e ndihmës së parë
Shtimi i numrit të automjeteve që lëvizin në rrugët e Shqipërisë, problematikat në sinjalistikën rrugore dhe vetë gjendja e një pjese të akseve rrugore, po ndikon në shtimin e numrit të aksidenteve rrugore
Në Ditën Botërore të Kryqit të Kuq dhe Gjysmëhënës së Kuqe, Kryqi i Kuq Shqiptar ka zgjedhur të përcjellë mesazhin e nevojës së dhënies së ndihmës së parë në rastet e aksidenteve automobilistike. Donada Hamzi, instruktore e ndihmës së parë thotë se, në të 36 degët e Kryqit të Kuq Shqiptar po zhvillohen sot konkurset lokale të dhënies së ndihmës së parë me pjesëmarrjen e dhjetra vullnetarëve. thotë ajo Shtimi i numrit të automjeteve që lëvizin në rrugët e Shqipërisë, problematikat në sinjalistikën rrugore dhe vetë gjendja e një pjese të akseve rrugore, po ndikon në shtimin e numrit të aksidenteve rrugore, me pasoja për shëndetin e qytetarëve. Kjo është edhe arsyeja, thotë instruktorja Hamzi, që Kryqi i Kuq Shqiptar prej vitesh mbështet programin e dhënies së ndihmës së parë. , thotë ajo Gjatë ditës së sotme, dhjetra të rinj, vullnetarë të Kryqit të Kuq, demonstruan në mjedise të hapura teknikat e dhënies së ndihmës së parë në rastet e aksidenteve automobilistike. Vitin e kaluar, për shkak të masave kufizuese dhe mbylljes nga pandemia, pati një rënie të ndjeshme të numrit të aksidenteve rrugore. Por, në tremujorin e parë të këtij viti numri i aksidenteve u rrit ndjeshëm duke arritur ne 323 aksidente rrugore, nga 264 aksidente të ndodhura në të njëjtën periudhë të një viti më parë. Ky shtim i numrit të aksidenteve rrugore, sipas drejtuesit të Kryqit të Kuq në Shkodër, Andi Çekaj, kërkon një ndërgjegjësim më të madh të drejtuesve të automjeteve, por edhe përgatitjen e tyre për dhënien e ndihmës së parë. , thotë ai Sipas të dhënave të INSTAT, numri i të aksidentuarve në tremujorin e parë të këtij viti është 418 persona nga 360 që ishte në të njëjtën periudhë të një viti më parë. Gjatë kësaj periudhe humbën jetën në aksidentet rrugore 58 persona, 19 prej të cilëve vetëm gjatë muajit mars të këtij viti, çka dëshmon, sipas vullnetarëve të Kryqit të Kuq, rëndësinë e dhënies së ndihmës së parë në rastet e aksidenteve rrugore.